CELEX: 32015D2100
Language: bg
Date: 2015-11-18 00:00:00
Title: Решение за изпълнение (ЕС) 2015/2100 на Комисията от 18 ноември 2015 година за даване на разрешение за методи за класификация на кланични трупове на свине в Латвия и за отмяна на Решение 2005/307/ЕО (нотифицирано под номер С(2015) 7986)

20.11.2015   
            
            
               BG
            
            
               Официален вестник на Европейския съюз
            
            
               L 303/101
            
         РЕШЕНИЕ ЗА ИЗПЪЛНЕНИЕ (ЕС) 2015/2100 НА КОМИСИЯТА
   от 18 ноември 2015 година
   за даване на разрешение за методи за класификация на кланични трупове на свине в Латвия и за отмяна на Решение 2005/307/ЕО
   
      
         (нотифицирано под номер С(2015) 7986)
      
   
   (само текстът на латвийски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 20, букви п) и у) от него,
   като има предвид, че:
   
               (1)
            
            
               В част Б, раздел IV, точка 1 от приложение IV към Регламент (ЕС) № 1308/2013 се предвижда, че за класификацията на кланичните трупове на свинете съдържанието на постно месо в кланичния труп се определя чрез методи на категоризиране, разрешени от Комисията, като се допускат само статистически доказани методи за оценка, които почиват на физическо измерване на една или повече анатомични части на кланичния труп на свинете. Разрешаването на даден метод за категоризиране зависи от неговото съответствие на максимално допустимата статистическа грешка при оценката. Допустимата грешка е определена в член 23, параграф 3 от Регламент (ЕО) № 1249/2008 на Комисията (2).
            
         
               (2)
            
            
               С Решение 2005/307/ЕО на Комисията (3) беше разрешено в Латвия да се използват три метода за класифициране на кланичните трупове на свине.
            
         
               (3)
            
            
               Латвия поиска от Комисията да разреши замяна на формулата, използвана в методите „Intrascope (Optical Probe)“, „Ръчен метод (ZP)“ и „Pork Grader (PG 200)“, както и да разреши един нов метод, „OptiGrade-MCP“, за класификация на кланични трупове на свине на територията ѝ. В протокола по член 23, параграф 4 от Регламент (ЕО) № 1249/2008 Латвия представи подробно описание на пробната дисекция, указвайки принципите, на които се основават новите формули, резултатите от пробната дисекция и уравненията, използвани за изчисляване на процента постно месо.
            
         
               (4)
            
            
               При разглеждане на това искане бе установено, че условията за разрешаване на тези нови формули и методи за класифициране са изпълнени. По тази причина тези нови формули и методи за класифициране следва да бъдат разрешени в Латвия.
            
         
               (5)
            
            
               Латвия поиска от Комисията и разрешение да предвиди представяне на кланични трупове на свине, различно от стандартното представяне, определено в буква Б, раздел III от приложение IV към Регламент (ЕО) № 1308/2013.
            
         
               (6)
            
            
               В съответствие с член 20, буква у), подточка i) от Регламент (ЕО) № 1308/2013 на държавите членки може да се даде възможност да предвидят представяне на кланични трупове на свине, различно от стандартното представяне, определено в буква Б, раздел III от приложение IV, когато утвърдената на тяхна територия търговска практика се различава от стандартното представяне. В искането си Латвия уточнява, че търговската практика на нейна територия може да изисква отстраняването на главата, опашката, предните крака и задните крака от кланичните трупове. Следователно въпросното представяне, което се различава от стандартното представяне, следва да бъде разрешено на Латвия.
            
         
               (7)
            
            
               С оглед определянето на съпоставими котировки на кланичните трупове на свине, това различно представяне следва да се взема предвид, като регистрираното в такива случаи тегло се коригира спрямо теглото при стандартното представяне.
            
         
               (8)
            
            
               Не следва да се разрешават изменения на уредите или методите за класификация, освен ако тези изменения не са изрично разрешени с решение за изпълнение на Комисията.
            
         
               (9)
            
            
               С оглед на яснотата и правната сигурност следва да бъде прието ново решение. Поради това Решение 2005/307/ЕО следва да бъде отменено.
            
         
               (10)
            
            
               Като се вземат предвид техническите обстоятелства при въвеждане на нови уреди и нови уравнения, методите за класифициране на кланични трупове на свине, разрешени с настоящото решение, следва да се прилагат от 1 януари 2016 г.
            
         
               (11)
            
            
               Мерките, предвидени в настоящото решение, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   Съгласно част Б, раздел IV, точка 1 от приложение IV към Регламент (ЕС) № 1308/2013 се разрешава използването на следните методи за класификация на кланичните трупове на свине в Латвия:
   
               а)
            
            
               уредът „Intra-scope (Optical Probe)“ и съответните методи за оценка, като подробности за тях са представени в част I от приложението;
            
         
               б)
            
            
               „Ръчен метод (ZP)“ и съответните методи за оценка, подробности за които са дадени в част II от приложението;
            
         
               в)
            
            
               уредът „Pork Grader (PG200)“ и съответните методи за оценка, като подробности за тях са представени в част III от приложението;
            
         
               г)
            
            
               уредът „OptiGrade-MCP“ и свързаните с него методи за оценка, описани в част IV от приложението.
            
         Ръчният метод (ZP), посочен в буква б) от настоящия член, се разрешава само за кланици:
   
               а)
            
            
               като се използва метод на въвеждане на електронни данни, с клане на не повече от 500 свине седмично;
            
         
               б)
            
            
               като се извършва клане на не повече от 200 свине седмично.
            
         Член 2
   Независимо от стандартното представяне, предвидено в буква Б, раздел III, от приложение IV към Регламент (ЕО) № 1308/2013, кланичните трупове на свине в Латвия могат да бъдат представяни без главата, опашката, предните крака и/или задните крака, преди да бъдат претегляни и категоризирани.
   С цел да се установят котировки на кланични трупове на свине на съпоставима основа, следните фиксирани коефициенти се прилагат във всички случаи, ако липсват някои от следните части на кланичния труп:
   
               —
            
            
               за липсваща глава: 8,345;
            
         
               —
            
            
               за липсваща опашка: 0,072;
            
         
               —
            
            
               за липсващи предни крака: 0,764;
            
         
               —
            
            
               за липсващи задни крака: 1,558.
            
         Теглото на стандартното представяне на кланичния труп се изчислява по следната формула:
   Теглото на стандартното представяне на кланичния труп = 100 × тегло на кланичния труп (без липсваща(и) част(и))/(100 – коефициент(и) за липсваща(и) част(и)).
   Член 3
   Не се допускат изменения на разрешените уреди или методи за класификация, освен ако тези изменения не са изрично разрешени с решение за изпълнение на Комисията.
   Член 4
   Решение 2005/307/ЕО се отменя.
   Член 5
   Настоящото решение се прилага от 1 януари 2016 г.
   Член 6
   Адресат на настоящото решение е Република Латвия.
   
      Съставено в Брюксел на 18 ноември 2015 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (ОВ L 337, 16.12.2008 г., стр. 3).
   
      (3)  Решение 2005/307/ЕО на Комисията от 12 април 2005 г. за даване на разрешение за метод за класификация на кланични трупове на свине в Латвия (ОВ L 98, 16.4.2005 г., стр. 42).
   
      ПРИЛОЖЕНИЕ
      
         МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В ЛАТВИЯ
      
      
         Част I
      
      INTRASCOPE (OPTICAL PROBE)
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда „Intrascope“ (Optical Probe).
               
            
               
                  2.
               
               
                  Уредът е снабден с шестоъгълна сонда с диаметър с максимална широчина 12 милиметра (и 19 милиметра на нивото на острието на върха на сондата) с прозорче за наблюдение и източник на светлина, както и с плъзгащ се цилиндър, калибриран в милиметри, и е с оперативно разстояние между 8 и 50 милиметра.
               
            
               
                  3.
               
               
                  Съдържанието на постно месо в кланичните трупове се изчислява по следната формула:
                  ŷ = 66,6708 – 0,3493 × F, където:
                  
                     ŷ= приблизителното процентно съдържание на постно месо в кланичния труп,
                  
                     F= дебелината на сланината на гърба (заедно с кожата), измерена от лявата страна на трупа след последното ребро на 6 сантиметра от разреза по средата на трупа (в милиметри).
                  Формулата се отнася за кланични трупове с тегло между 60 и 110 килограма.
               
            
         Част II
      
      РЪЧЕН МЕТОД (ZP)
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва по ръчния метод (ZP).
               
            
               
                  2.
               
               
                  При този метод може да се използва линия, като класификацията се извършва въз основа на уравнението за прогнозиране на съдържанието на постно месо. Методът се основава на ръчно измерване на дебелината на сланината на гърба и мускула в средната линия на разреза на кланичния труп.
               
            
               
                  3.
               
               
                  Съдържанието на постно месо в кланичните трупове се изчислява по следната формула:
                  ŷ = 60,5214 – 0,2579 × G + 0,0525 × M
                  където:
                  
                     ŷ= приблизителното процентно съдържание на постно месо в кланичния труп,
                  
                     G= дебелината на мускула, измерена в разреза на трупа, измерена при най-късото разстояние между краниалната част на мускула M.gluteus medius и ръба на canalis vertebralis (в милиметри),
                  
                     M= дебелината на сланината на гърба (включително кожата), измерена в разреза на трупа, измерена в най-тясното място над M. gluteus medius (в милиметри).
                  Формулата се отнася за кланични трупове с тегло между 60 и 110 килограма.
               
            
         Част III
      
      PORK GRADER (PG 200)
      
               
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда „Pork Grader (PG200)“.
               
            
               
                  2.
               
               
                  Уредът е оборудван със сонда за измерване, монтирана към калъф с формата на пистолет, принтер за данни и калибър, както и с 8—9 mm широко острие и светодиод със съседен приемник на светлина (фотодетектор).
               
            
               
                  3.
               
               
                  Съдържанието на постно месо в кланичните трупове се изчислява по следната формула:
                  ŷ = 64,4502 – 0,4364 × F + 0,0381 × M, където:
                  
                     ŷ= приблизителното процентно съдържание на постно месо в кланичния труп,
                  
                     F= дебелината на сланината на гърба (заедно с кожата), измерена зад последното ребро, на 7 cm от разреза на кланичния труп (в милиметри),
                  
                     М= дебелината на мускула, измерена зад последното ребро, на 7 cm от разреза на кланичния труп (в милиметри).
                  Формулата се отнася за кланични трупове с тегло между 60 и 110 килограма.
               
            
         Част IV
      
      OPTIGRADE-MCP
      
               
                  1.
               
               
                  Правилата, предвидени в настоящата част, се прилагат при класифициране на кланични трупове на свине с помощта на уреда, известен като „OptiGrade-MCP“.
               
            
               
                  2.
               
               
                  Уредът е екипиран с оптична сонда с диаметър 6 mm, един инфрачервен фотодиод и един фототранзистор. Резултатите от измерванията се превръщат в оценено с помощта на компютър съдържание на постно месо.
               
            
               
                  3.
               
               
                  Съдържанието на постно месо в кланичните трупове се изчислява по следната формула:
                  ŷ = 66,7787 – 0,4464 × F + 0,0018 × M
                  където:
                  
                     ŷ= приблизителното процентно съдържание на постно месо в кланичния труп,
                  
                     F= дебелината на сланината на гърба (заедно с кожата), измерена между последното и предпоследното ребро, на 7 cm от разреза на кланичния труп (в милиметри),
                  
                     М= дебелината на мускула, измерена между последното и предпоследното ребро, на 7 cm от разреза на кланичния труп (в милиметри).
                  Формулата се отнася за кланични трупове с тегло между 60 и 110 килограма.